《浪淘沙令六首 其四》
清代·蒋敦复

落叶满江浔。玉宇萧森。秋声都在古墙阴。但是无情谁解听，人自伤心。

心事托瑶琴。短调长吟。人间何处觅知音。判取此生愁里活，不道而今。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。